Քորտոպայի Պատմական Կեդրոն

300px|մինի|Կուատալքիվիր գետի ափին ջրաղացներէն մէկը
**Քորտոպայի պատմական կեդրոն** (սպ.՝ El centro histórico de Córdoba), Սպանիա, Եւրոպայի ամէնէն հին քաղաքներէն մէկը: 1994-ին Քորտոպայի հին քաղաքը ընդգրկուած է ԵՈՒՆԵՍՔՕ-ի Համաշխարհային ժառանգութեան ցանկին մէջ, թէեւ 1984-ին նոյն հին քաղաքին մէկ մասը` Քորտոպայի մզկիթը, արդէն հռչակուած էր Համաշխարահային ժառանգութեան կեդրոն: Քորտոպա Անտալուսիոյ ամէնէն հին քաղաքն է: Կը գտնուի Սպանիոյ հարաւարեւմտեան մասին մէջ` Կուատալքիվիր գետի աջ ափին:

## Պատմութիւն
300px|մինի|ձախից|Քորտոպայի պատմական կեդրոնը՝ թռչունի թռիչքի բարձրութենէն

* Քորտոպա հիմնուած է Հռոմէական կայսրութեան շրջանին` Ք.Ա. 2-րդ դարուն, երբ անոր զբաղեցուցած տարածքը կը գտնուէր  Կարթագէնի տիրապետութեան տակ:
* Քորտոպա եղած է տուրտէտան ցեղին կեդրոնը:
* Քաղաքը հռոմէացիները գրաւած են Երկրորդ Փիւնիկեան պատերազմի ընթացքին (Ք.Ա. 218-201):
* Քորտոպա եղած է առաջին քաղաքը, զոր Հռոմ հիմնած է այդ տարածքին մէջ: Օքթաւիանոս Օգոստոս կայսեր օրով անիկա եղած է հին հռոմէական Պեթիքա նահանգին գլխաւոր քաղաքը: Ք.Ա. 27-14 թուականներուն` Օգոստոսի կառավարման շրջանին, քաղաքին սահմանները ընդարձակուած են, եւ Քորտոպան զբաղեցուցած է Կուատալքիվիր գետի երկու ափերուն տարածքները:
* Քաղաքը ենթարկուած է բարբարոսներու, Բիւզանդիոնի եւ Արեւմտեան Գոթերու նուաճումներուն, իսկ 711-ին անիկա նուաճուած է Արաբական խալիֆայութեան զօրքերուն կողմէն:
* 721-ին հոն առաջին անգամ կառուցուած է մզկիթ մը:
* 756-ին Քորտոպան դարձած է Քորտոպայի ամիրայութեան, իսկ 929-ին` Քորտոպայի խալիֆայութեան մայրաքաղաքը: Ը. դարու սկիզբը Քորտոպա զարգացում կ'ապրի: Իսլամներու կողմէ նուաճումը քաղաքին տուած է արեւելեան դիմագիծ. կառուցուած են քանի մը հարիւր մզկիթներ, պալատներ ու հասարակական շինութիւններ:
* Ժ. դարուն քաղաքը հասած է իր զարգացման գագաթնակէտին: Անիկա դարձած է լուսաւորութեան ու գիտութեան կեդրոններէն մէկը, ունեցած է մինչեւ մէկ միլիոն բնակիչ, բազմաթիւ պալատներ, մզկիթներ, պանդոկներ եւ եղած է արաբական գիտութեան, բանաստեղծութեան եւ արուեստի կեդրոն:
* Քորտոպայի խալիֆայութեան անկումէն ետք` 1031-ին, Քորտոպա կրցած է պահել իր ինքնուրոյնութիւնը մինչեւ 1070, երբ սկսած է ենթարկուիլ Սեւիլիոյ ամիրայութեան:
* Ռեքոնքիսթայի շրջանին` 1236-ին, քաղաքը անցած է Քորտոպայի արքայ Ֆերտինանտ Գ.-ի տիրապետութեան տակ եւ հետագային սկսած է յիշատակուիլ իբրեւ Քասթիլիոյ, ապա Սպանիոյ տարածք: Ֆերնանտօ կը վերականգնէ Քորտոպայի եպիսկոպոսութիւնը, որ գոյութիւն ունեցած է 294-էն եւ դադրած է գոյութիւն ունենալէ Ժ. դարու վերջը:
* 1482-ին կատարուած է առաջին հրադատութիւնը:
* 1523-ին մզկիթային համալիրին կեդրոնը սկսած է կաթողիկէ մեծ վանքի մը շինարարութիւնը:
* 1570-ին Ֆիլիփ Բ. թագաւորը, որ ձիերու մեծ սիրահար մըն էր, մաքուր սպանական ձիեր բուծանելու գաղափարը կը յղանայ: Ան կը հրամայէ թագաւորական ախոռները կառուցել քրիստոնեայ միապետերու ամրոցին պատկանող հողամասին մէջ: Հոն ան կը բուծանէ սպանական ձիեր, որոնք նշանաւոր են նաեւ իբրեւ Անտալուսեան ձիեր եւ ունին արաբական ծագում:
* ԺԷ. դարուն Քորտոպա յայտնուած է ճգնաժամի մէջ, որ բացասական ազդեցութիւն ունեցած է քաղաքին զարգացման վրայ:
* 1767-ին Ժեզուիթ վարդապետները վտարուած են Քորտոպայէն եւ ընդհանրապէս Սպանիայէն:
* ԺԸ. դարուն քաղաքը դարձեալ սկսած է զարգացում ապրիլ, սակայն դարակիսուն միջնադարեան պատին աւերումը բացասական ազդեցութիւն կը ձգէ քաղաքին հետագայ զարգացման վրայ:
* Ի. դարուն ժողովրդագրական աճը կը դառնայ քաղաքային նոր թաղամասերու յառաջացման առիթ:
* ԻԱ. դարուն Քորտոպայի մէջ կարելի է գտնել տարբեր ժամանակներու նիւթական յուշարձաններ` կամուրջներ, պատեր, աշտարակներ, ամրոցային դարպասներ, ջրաղացներ, մզկիթներ, եկեղեցիներ, մենաստաններ, պալատներ եւ այլն:

## Քորտոպայի մզկիթը
Մզկիթին շինարարութիւնը սկսած է 786-ին` իսլամներու կողմէ Քորտոպան նուաճելէ ետք: Անիկա մեծութեամբ երրորդ մզկիթն է աշխարհի մէջ: Մզկիթին շէնքը կարծես մայր տաճար ըլլայ: Ամէն նուաճողէ ետք մզկիթը ենթարկուած է բազմաթիւ փոփոխութիւններու: Ապտ ալ Ռահման Գ. կառուցած է նոր մինարէթ մը, Ալ Հաքամ Բ. 961-ին ընդարձակած է հրապարակը եւ հարստացուցած միհրապը, Ալ Մանսուր Իպն Ապի Աամիրը 987-ին իրականացուցած է վերանորգումը: Ֆերտինանտ Գ. Քասթիլացիին կողմէ 1236-ին Քորտոպան գրաւելէ ետք մզկիթը վերածուած է քրիստոնէական եկեղեցւոյ:

Ներկայիս անիկա հռոմէակաթողիկէ տաճար է:

**Պատկերասրահ**

Պատկեր:Puerta de los Deanes de la Mezquita de Córdoba (España).jpg|Քորտոպայի Մզկիթին երէցներուն դուռը
Պատկեր:Puerta de San Miguel - Mezquita de Córdoba 02.jpg|Ս. Միքայէլի դուռը
Պատկեր:Puerta de San Esteban (Mezquita de Córdoba, España).jpg|Ս. Ստեփանոսի դուռը
Պատկեր:Chapel of Sagrario - La Mezquita - Córdoba.JPG|Սակրարիօ մատուռը
Պատկեր:Altar - Chapel of Sagrario - La Mezquita - Córdoba.JPG|Սակրարիօ մատրան խորանը
Պատկեր:Monstrance - Capilla de Santa Teresa - La Mezquita - Córdoba.JPG|Ս. Թէրէզայի մատուռը
Պատկեր:Royal Chapel - La Mezquita - Córdoba (2).JPG|Արքայական մատուռը
Պատկեր:Capilla Real - Mezquita de Córdoba.jpg|Արքայական մատուռը 
Պատկեր:Capilla real de la Mezquita-catedral de Córdoba.jpg|Արքայական մատուռը 
Պատկեր:Cathedral of Córdoba - La Mezquita - Córdoba (2).JPG|Մայր տաճարը 
Պատկեր:Mihrab - La Mezquita - Córdoba.JPG|Միհրապ
Պատկեր:Ceiling - Cathedral of Córdoba - La Mezquita - Córdoba.JPG|Տաճարին առաստաղը
Պատկեր:Choir - Cathedral of Córdoba - La Mezquita - Córdoba.JPG|Քորտոպայի մայր եկեղեցին


## Հռոմէական կամուրջ
մինի|Հռոմէական կամուրջը
Քորտոպայի Հռոմէական կամուրջը 16-կամարով կամուրջ մըն է` 250 մ. երկարութեամբ: Անիկա կառուցուած է հռոմէացիներուն կողմէ Կուատալքիվիր գետին վրայ Ք.Ա. 45-ին` Մունտի ճակատամարտէն ետք: Կամուրջը գտնուած է Հռոմէն Քատիս տանող ճանապարհին վրայ եւ կոչուած է Օկիւսթինեան: Եղած է քաղաքին միակ կամուրջը: Ը. դարուն զայն վերակառուցած են մարերը, հետագային` քրիստոնեայ իշխանաւորները: Ըստ կարգ մը տուեալներու վերջին փոփոխութիւնները կատարուած են 1876-ին: ԺԴ. դարուն կամուրջին համալիրին հարաւային կողմէն աւելցուած է Քալաորի աշտարակը, իսկ ԺԶ. դարուն հակառակ կողմէն` Փուերթա տէլ Փուենթէի մուտքին դարպասները (սպաներէնէն թարգմանաբար կը նշանակէ «կամուրջի դռներ»). անոնք որոշ շրջան մը եղած են նաեւ Քորտոպայի պատմական կեդրոնին մուտքը ամրոցային պատէն: Դարպասները կառուցուած են 1571-ին ճարտարապետ Գերման Ռուիսի նախագիծով Վերածննդեան ոճով: ԺԷ. դարուն կամուրջին կեդրոնը քանդակագործ Պերնապէ Կոմէզ տէլ Ռիօ կանգնեցուցած է հրեշտակապետ Ռաֆայէլին մարմարէ քանդակը: Ռաֆայէլ պատկերուած է սիան վերին հատուածին, իսկ անոր ոտքերուն մօտ զինք կը փառաբանեն հրեշտակները:

2004-էն Հռոմէական կամուրջը բաց է միայն հետիոտներու համար:

**Պատկերասրահ**

Պատկեր:Cordoba (15009809709).jpg|
Պատկեր:Cordoba, Roman Bridge (4427303258).jpg|
Պատկեր:Córdoba puente romano.jpg|
Պատկեր:Roman Bridge - Calle Ronda de Isasa, Cordoba (14584110028).jpg|


## Եպիսկոպոսական պալատ
Քորտոպայի Եպիսկոպոսական պալատը կը գտնուի քաղաքին պատմական կեդրոնին սիրտը` Քորտոպայի մզկիթին արեւմտեան ճակատին դիմաց: Պալատը կառուցուած է ԺԶ. դարուն. այդ ժամանակաշրջանին անիկա եղած է խալիֆաներու ամրոց եւ արեւմտեան գոթերու իշխանական նստավայր, սակայն քաղաքին նուաճումէն ետք անիկա վերակառուցուած է, աւելացուած են քանի մը շինութիւններ` պալատը դարձնելով եպիսկոպոսական նստավայր: 1745-ին պալատին մէջ մեծ հրդեհ մը բռնկած է, որմէ ետք վերակառուցուած է: ԺԸ. դարուն կառուցուած է պալատին ներքին բակը:

Ներկայիս այս շէնքին մէջ տեղակայուած է Թեմական թանգարանը, որուն բացումը կայացած է 1989-ին: Թանգարանին սրահներէն մէկէն կախուած են Քորտոպայի բոլոր եպիսկոպոսներուն դիմանկարները` 1238-էն սկսեալ:

**Պատկերասրահ**

Պատկեր:Palacio Episcopal de Córdoba.JPG|Եպիսկոպոսական պալատ
Պատկեր:Córdoba 2015 10 23 2622 (25613174814).jpg|Պալատին ճակատային մասը
Պատկեր:Balcón - Palacio Episcopal de Córdoba (España).jpg|Պատշգամ
Պատկեր:Cordoba (5990467503).jpg|Պալատին ճակատամասը
Պատկեր:Palacio Episcopal de Córdoba 003.JPG|Ճակատամասին օղակներէն
Պատկեր:Palacio Episcopal de Córdoba 002.JPG|Ճակատամասին օղակներէն
Պատկեր:Palacio episcopal - Torre - Córdoba (España).jpg|Պալատին աշտարակը


## Սան հիւանդանոցը
Սան հիւանդանոցը կը գտնուի Քորտոպայի մզկիթին տաճարին արեւմտեան ճակատամասին դիմաց: Շինութիւնը կառուցուած է ԺԶ. դարուն: ԺԶ-ԺԹ. դարերուն շէնքին մէջ գործած է հիւանդանոց մը՝ մայրերու ու մանուկներու համար, իսկ 1981-էն մինչ օրս հոն տեղակայուած է Քոնկրէսի պալատը, ինչպէս նաեւ Զբօսաշրջութեան գրասենեակը:

Շէնքին հիմնական մասը մենաստանն է, որ կառուցուած է մորիթանական ոճով, իսկ մատուռը` գոթական ոճով: Շէնքին ճարտարապետը Էրնան Ռուիզ Ա.-ն է, որ 1514-ին աւարտած է շէնքին ճակատամասին կառուցումը:

**Պատկերասրահ**

Պատկեր:WLM14ES - 15102009 113439 CRDB 0007 - .jpg
Պատկեր:Córdoba - Ex Hospital de San Sebastián (Palacio de Congresos y Oficina de Turismo).jpg
Պատկեր:Cordoba 15 (17092270497).jpg
Պատկեր:Cordoba cathedral exterior.jpg
Պատկեր:Detalle de la portada del Hospital de San Sebastián - Córdoba (España) 04.JPG
Պատկեր:Detalle de la portada del Hospital de San Sebastián - Córdoba (España) 01.JPG
Պատկեր:Detalle de la portada del Hospital de San Sebastián - Córdoba (España) 03.JPG

Պատկեր:Antiguo Hospital de San Sebastián - Córdoba (España) 002.jpg
Պատկեր:Córdoba (16696595225).jpg
Պատկեր:Córdoba - Ex Hospital de San Sebastián, sede del Palacio de Congresos y de la Oficina de Turismo.jpg
Պատկեր:Cordoba-palacio-congresos (5698779925).jpg
Պատկեր:Córdoba (7213459628).jpg


## Սինակոկ
Քորտոպայի սինակոկը կը գտնուի քաղաքին հրէական թաղամասին փողոցներէն մէկուն մէջ: Անիկա կառուցուած է մութեխար ոճով: Սինակոկը համանման միակ շինութիւնն է ողջ Անտալուսիոյ մէջ եւ երեք սինակոկներէն մէկը՝ Սպանիոյ մէջ: 1315-ին սկսած է սինակոկին շինութիւնը: 1391-ին Քորտոպայի հրէական բնակչութեան կոտորածին, անիկա գրեթէ ամբողջովին ոչնչացած է: Հրեաներու վտարումէն ետք`1492-ին, սինակոկը տարբեր ժամանակներու օգտագործուած է իբրեւ հիւանդանոց, եկեղեցի եւ մանկապարտէզ:

1884-ին Քորտոպայի  սինակոկը հռչակուած է Սպանիոյ ազգային յուշարձանը:

2016-ին սինակոկը դարձած է Քորտոպայի ամէնէն շատ այցելուներ ունեցող երկրորդ շինութիւնը:

**Պատկերասրահ**

Պատկեր:Cordoba - Sinagoga 01.JPG|
Պատկեր:La Sinagoga - Calle Judios, Cordoba - sign (14757594786).jpg|
Պատկեր:Sinagoga de Córdoba (España).jpg|
Պատկեր:Cordoba - Sinagoga 02.JPG|
Պատկեր:Sinagóga. Córdoba.(2).JPG|
Պատկեր:Córdoba 2015 10 23 2642 (26218166275).jpg|
Պատկեր:Córdoba 2015 10 23 2645 (26192237946).jpg|
Պատկեր:Sinagóga. Córdoba.(2).JPG|
Պատկեր:Cordoba - Sinagoga 05.JPG|
Պատկեր:Patio of the Synagogue of Córdoba.JPG|


## Քրիստոնեայ Թագաւորներու Ամրոցը
Ամրոցը կառուցուած է 1328-ին Ալֆոնսօ Զ. արքային կողմէ: Անիկա եղած է Իզապելլա Ա. Քասթիլացիի եւ Ֆերտինանտ Բ. Արակոնցիի նստավայրը: Ամրոցը եղած է Էնրիքէ Դ.-ի եւ Ալֆոնսոյի միջեւ քաղաքացիական պատերազմի վայրը, որուն ընթացքին նորոգուած են պաշտպանական կառոյցները: Նոյն ժամանակաշրջանին կառուցուած է ամրոցին աշտարակը, որ ներկայիս յայտնի է Կաթոլիկ եկեղեցւոյ ատեանին աշտարակը անունով: Ամրոցին աշտարակը քառակուսի է: Անոր մակերեսը կը կազմէ 4.100 մ², իսկ այգիներուն մակերեսը` 55.000 մ²: Կառոյցը ունի 4 աշտարակ:

* Յարգանքի աշտարակ (սպ.՝ Torre del Homenaje) - պալատին գլխաւոր աշտարակն է, կը գտնուի հիւսիս-արեւելքը: Այս աշտարակին ճարտարապետութիւնը կը տարբերի գոթական ոճի զարդապատկերներով: Նախապէս աշտարակին վրայ եղած է ժամացոյց մը:
* Կաթոլիկ եկեղեցւոյ ատեանին աշտարակը (սպ.՝ Torre de la Inquisición) - հարաւարեւմտեան աշտարակն է: Անիկա պալատին ամէնէն բարձր աշտարակն է, ունի բաց պատշգամ: Նախապէս եղած է Կաթոլիկ եկեղեցւոյ ատեանին արխիւներուն կեդրոնը:
* Առիւծներու աշտարակ (սպ.՝ Torre de los Leones) - հիւսիսարեւմտեան աշտարակն է, աշտարակներէն ամէնէն հինը: Հոս գտնուած է Ս. Եւստաթէոսի մատուռը:
* Աղաւնիի կամ Գիշերային պահակազօրքի աշտարակ (սպ.՝ Torre de la Paloma o Torre de la Vela) - հարաւարեւելեան աշտարակն է: ԺԹ. դարակիսուն աւերուած է, սակայն վերականգնած է Ի. դարու առաջին կիսուն:

1931-ին Ամրոցը հռչակուած է պատմական յուշարձան, որմէ ետք կատարուած են վերականգնողական աշխատանքներ:

**Պատկերասրահ**

Պատկեր:Alcázar de los Reyes Cristianos. Torre del Homenaje (25877275806).jpg|Յարգանքի աշտարակ
Պատկեր:Córdoba Spain - Alcázar de los Reyes Cristianos (18377106900).jpg|Յարգանքի աշտարակ (2)
Պատկեր:Alcázar de los Reyes Cristianos - Av. del Alcazar, Cordoba - Tower of the Inquisition (14755065411).jpg|Կաթոլիկ եկեղեցւոյ ատեանին աշտարակը
Պատկեր:Alcázar de los Reyes Cristianos - Exterior 002.jpg|Կաթոլիկ եկեղեցւոյ ատեանին աշտարակը (2)
Պատկեր:Córdoba (9362953692).jpg|Առիւծներու աշտարակը
Պատկեր:Torre de los Leones - Alcázar de los Reyes Cristianos 002.jpg|Առիւծներու աշտարակը (2)
Պատկեր:Alcázar de los Reyes Cristianos - Av. del Alcazar, Cordoba - Tower of Pigeons (14571664508).jpg|Գիշերային պահակազօրքին աշտարակը
Պատկեր:Vista lateral del Alcázar de los Reyes Cristianos.jpg|Գիշերային պահակազօրքին աշտարակը (2)

Պատկեր:Alcazar Wall - Córdoba, Spain.jpg|
Պատկեր:Wall of the Alcazar Fortress - Cordoba, Spain - 02.jpg|
Պատկեր:Córdoba Spain (13922954224).jpg|
Պատկեր:North Wall ramparts and Tower of Homage, Alcázar, Cordoba, 21 July 2016.JPG|
Պատկեր:Mudejar courtyard, Alcázar, Cordoba, 21 July 2016 (1).JPG|
Պատկեր:Córdoba (9360197741).jpg|


## Քալահորայի աշտարակը
Աշտարակը կառուցուած է ԺԲ. դարու վերջը` Սպանիոյ իսլամական գերիշխանութեան շրջանին իբրեւ պաշտպանական կառոյց՝ Կուատալքիվիրի ձախ ափին: ԺԴ. դարուն, երբ Քորտոպան կը նուաճեն քրիստոնեաները, շէնքը կը վնասուի, սակայն հետագային կը վերակառուցուի: 1931-ին անիկա կը դառնայ մշակութային պահպանուող կոթող: Ներկայիս Քալահորի աշտարակին մէջ կը գործէ Անտալուսիոյ պատմութեան ու տարբեր շրջաններու մշակոյթի թանգարանը․ այս թանգարանը կ'անուանեն նաեւ Երեք մշակոյթներու թանգարան (իսլամական, քրիստոնէական եւ հրէական): Շէնքը ունի 14 սրահներ, որոնցմէ իւրաքանչիւրը նուիրուած է Քորտոպայի պատմութեան որոշ շրջանի մը:

**Պատկերասրահ**

Պատկեր:Calahorra Tower (14770079565).jpg|
Պատկեր:Torre de la Calahorra desde el aire (Córdoba, España).jpg|
Պատկեր:WLM14ES - 15102009 123505 CRDB 0148 - .jpg|
Պատկեր:Foso de la Torre de la Calahorra.jpg|
Պատկեր:Calahorra Tower - Museo Vivo de Al-Andalus (14769293764).jpg|
Պատկեր:Torre de la Calahorra en restauración 01.jpg|
Պատկեր:Torre (3051408680).jpg|
Պատկեր:WLM14ES - 15102009 123911 CRDB 0164 - .jpg|


## Կուատալքիվիրի ջրաղացներ
Կուատալքիվիր գետին երկայնքով գետին երկու ափերուն տեղակայուած են ընդհանուր հաշուով 11 ջրաղաց: 2009-ին անոնք հռչակուած են Անտալուսիոյ պատմական ժառանգութեան կեդրոններ: Անոնք են`

* Ալպոլաֆիա ջրաղաց
* Պապալօ ջրաղաց
* Էնմտէիօ ջրաղաց
* Ս. Անթոնիոյի ջրաղաց
* Երջանկութեան ջրաղաց
* Ս. Լորենսի ջրաղաց
* Ս. Ռաֆայէլի ջրաղաց
* Մարտոսի ջրաղաց
* Լոպէ Կարսիայի ջրաղաց
* Քարպոնէլ ջրաղաց
* Քասիլիաս ջրաղաց

### Ալպոլաֆիա ջրաղացը

* Կառուցուած է հռոմէական տիրապետութեան շրջանին: Հռոմէացիները զայն օգտագործած են հացահատիկ աղալու համար:
* Արաբներուն տիրապետութեան շրջանին խալիֆան հրամայած է վերափոխել ջրաղացը` փոխելով նաեւ անոր գործառոյթը. անիկա ծառայած է ջուրը գետէն արքայական նստավայր հասցնելու միջոց:
* ԺԵ. դարուն ջրաղացին աղմուկին պատճառով, որ հաճելի չէ եղած թագուհի Իզապելլա Ա.-ին, ջրաղացը չեն գործարկած:
* ԺԶ. դարուն միաբանուհիները պատուիրած են վերականգնել ջրաղացը:
* Ջրաղացը ունի պատմական մեծ նշանակութիւն. անիկա եղած է առաջին վայրը, ուր եւրոպացիները սկսած են թուղթ արտադրել, զոր նախապէս կը ներմուծէին Չինաստանէն:

**Պատկերասրահ**

Պատկեր:Córdoba maravillosa.jpg|
Պատկեր:Cordoba Water Wheel.jpg|
Պատկեր:Molino de la Albolafia - Córdoba.jpg|
Պատկեր:Molino de la Albolafia (Córdoba, España).jpg|
Պատկեր:Córdoba 2015 10 23 2593 (25944141760).jpg|


## Ծանօթագրութիւններ

## Արտաքին յղումներ
* ԵՈՒՆԵՍՔՕ-ի Համաշխարհային ժառանգութեան կայք

Ստորոգութիւն:Սպանիա